Nju Orlins, ende me pasojat e uraganit shkatërrimtar Katrina
Një e treta e banorëve të qytetit ende nuk është kthyer dhe shumë lagje vazhdojnë të mbeten pa jetë 5 vjet pas uraganit
Qindra vetë ishin mbledhur kohët e fundit këtu për të ndjekur prezantimin e dokumentarit të ri të regjisorit Spike Lee “Nëse do Zoti e përroi nuk del nga shtrati”. Dokumentari është një vazhdim i realizimit tjetër të regjisorit me titull “Kur u çanë pritat”. Një nga banorët e zhvendosur të Nju Orlinsit, Phyllis Montana-LeBlanc, flet në të dy filmat: Kryetari i ri i Bashkisë së qytetit, Mitch Landrieu pohon se ka shumë probleme, por thotë se qyteti po përjeton një ringjallje të fuqishme: Biznesi ecën shumë mirë në Lagjen Franceze dhe në pika të tjera me interes për turistët. Problemet me derdhjen e naftës në Gjirin e Meksikës shkaktuan një rënie të përkohshme në frekuentimin e restoranteve, por inspektorët qeveritarë thonë se ushqimet e detit nga Gjiri nuk paraqesin problem për shëndetin. Në Zyrën e qytetit për Konferenca dhe Vizitorë, Kelly Shulz thotë se Nju Orlins po ecën mirë drejt objektivit për të pasur të njëjtin vëllim turistësh si para uraganit: Andrew Engolio, pronar restoranti dhe tregtar i një salce pikante për marinim thotë se ka vënë re një rigjallërim të dukshëm: Autoritetet bashkiake thonë se pas Katrinës, Nju Orlinsi vazhdon të mbështetet tek një numër aktivitetesh të tjera të fuqishme, përveç turizmit, përfshirë portin e rëndësishëm dhe industrinë e naftës e gazit. Por ka edhe pjesë të qytetit ku rimëkëmbja ka ecur shumë ngadalë, ku ende shihen pllaka të mëdha betoni në traulle ku dikur kishte shtëpi banimi. Në rajonin e nëntë, ku dikur jetonin kryesisht familje afrikano-amerikane me të ardhura të mesme, shkatërrimi i Katrinës është i dukshëm. Dolores Wells and i biri po përpiqen të rindërtojnë dhe mbrojnë këtë shtëpi, por nuk e kanë të lehtë nga bandat kriminale. Kohët e fundit, dikush kishte hyrë në shtëpi dhe u kishte vjedhur telat elektrikë. Tani ajo pyet se si mund të kthehen më banorët këtu: Një anketë e kohëve të fundit tregon se krimi është shqetësimi numër një për pjesën më të madhe të banorëve dhe shumë zona janë ende të braktisura. Fonde qeveritare dhe private janë gjeneruar për projekte ndërtimi për zonën, si për shembull për shtëpi rezistente ndaj përmbytjeve. Por Dolores Wells thotë vonesat nga burokracia kanë penguar planet e saj për të rinovuar disa shtëpi të lagjes për t’i dhënë me qera, pasi ajo dhe i biri investuan në to me paratë e tyre: Pesë vjet pas Uraganit Katrina, Nju Orlinsi paraqet një panoramë të përzier, nga njëra anë me ritme të forta rimëkëmbjeje dhe nga ana tjetër me histori të dhimbsura dështimesh.